Kristina Háfoss

Mae Kristina Háfoss (ganwyd Danielsen, 26 Mehefin 1975) yn economegydd, cyfreithiwr ac aelod o senedd Ynysoedd Ffaro, y Løgting ar ran y blaid Tjóðveldi, sef plaid sydd dros gweriniaeth annibynnol Ffaröeg. O 1 Chwefror 2021, hi oedd cyfarwyddwr y Cyngor Nordig, fel y Ffaroad cyntaf a'r cyntaf o Deyrnas Denmarc.

Cefndir a gyrfa fusnes
Magwyd Háfoss yn Argirin.fo - Svimjingin knýtti Kristinu og Anniku saman , skrevet af Heri Simonsen, 7 Chwefror 2016 pentref sydd bellach yn rhan i brifddinas Ynysoedd Ffaro, Tórshavn. Mae hi'n cand.jur. a cand.polit. o Brifysgol Copenhagen o 2002 a 2003, yn y drefn honno. Cyflogwyd Háfoss gan Weinyddiaeth Materion Tramor Denmarc 1998–1999, y Weinyddiaeth Gyllid 1999–2000 a Swyddfa'r Llys Apêl yn Ynysoedd Ffaro yn hafau 1999 a 2000.logting.elektron.fo Ar ben hynny, roedd hi'n gynghorydd ariannol wrth baratoi'r cynllun gweithredu ar gyfer Útoyggjar (Ynysoedd Ffaro pellennig, yr ynysoedd bach sydd â chysylltiad cychod ag Ynysoedd Ffaro canolog yn unig) 2000-2001, economegydd yn Landsbanki Føroya 2004-2005 ac yn rheolwr prosiect ac ymgynghorydd buddsoddi yn Føroya Banki yn 2006. Er 2007, mae hi wedi bod yn rheolwr adran yn Tryggingarfelagið Føroyar.tjodveldi.fo

Mae ei swyddi pwyllgor a bwrdd yn cynnwys cadeirydd y gymdeithas myfyrwyr Meginfelag Føroyskra Studenta (MFS) 1999–2000, cadeirydd y gymdeithas economeg a chyfreithiol Búskapar- og Løgfrøðingafelag Føroya (BLF) 2005-2006, aelod o fwrdd goruchwylio Landsbanki Føroya o 2008, bwrdd aelod o P / F Smyril Line o 2011 ac aelod o fwrdd dau o is-gwmnïau Tryggingarfelagið Føroyar o 2011.

Teulu a Magwraeth
Ei thaid ar ochr ei mam oedd Louis Zachariasen o Kirkja ar ynys fechan Fugloy. Roedd yn athro, ond rhoddodd y gorau i ddysgu pan na allai ddysgu'r plant yn yr iaith Ffaröeg. Roedd yn wleidydd i blaid Sjálvstýri, y Blaid Ymreolaeth, yn yr 1940au.

Roedd Háfoss yn nofiwr cystadleuaeth pan oedd yn blentyn ac yn ei harddegau, nofiodd dros y clwb lleol yn Tórshavn, Havnar Svimjifelag, ac ar gyfer Ynysoedd Ffaro. Daeth y nofio â hi ynghyd â nofiwr Ffaroaidd arall, Annika Olsen, a ddaeth hefyd yn wleidydd yn ddiweddarach, daethant yn ffrindiau yn ifanc ac roedd y ddau yn nofio i dîm cenedlaethol Ynysoedd Ffaro. Ar ôl rhoi'r gorau i'w gyrfa nofio wrth fynychu'r ysgol uwchradd yn Hoydalar, dechreuodd chwarae pêl foli ar lefel clwb. 

Personol
Mae Kristina yn briod â Ronnie Háfoss. Maent yn byw yn Hoyvík, maestref yng ngogledd Tórshavn. Mae ganddynt bedwar o blant, Hildur (g. 2001), Hákun (g. 2004), Erlendur (g. 2006) og Halla (g. 2009).https://web.archive.org/web/20160307072158/http://kristinahafoss.fo/?page_id=48

Gwaith gwleidyddol
Roedd Háfoss yn ddirprwy gadeirydd cymdeithas y pleidleiswyr Suðurstreymoyar Tjóðveldisfelag 2001-2002, a etholwyd i Senedd yr Ynysoedd, y Løgting ar ran etholaeth De ynys Streymoy 2002-2004 ac yn aelod o bwyllgor gwaith plaid Tjóðveldisflokkur 2004-2005. 

Ym mis Chwefror 2008, daeth yn Weinidog Diwylliant yn ail lywodraeth Jóannes Eidesgaard, ond ymddiswyddodd am resymau personol ym mis Awst yr un flwyddyn. O 2011 cafodd ei hethol i'r Lagting eto. Hi oedd y Gweinidog Cyllid yn llywodraeth Aksel V. Johannesen rhwng 2015 a 2019.

Ar 29 Hydref 2011 cafodd ei hethol i senedd Ffaro gyda 451 o bleidleisiau personol a oedd yn ail fwyaf ar restr Tjóðveldi, nesaf ar ôl Høgni Hoydal.

Mae hi wedi siarad yn gyhoeddus ac yn ryngwladol ar ddyfodol economaidd a gweinyddiaeth yr Ynysoedd a'r angen am fuddsoddi mewn isadeiladedd rhyngrwyd.https://www.youtube.com/watch?v=KS_0KGpJUgo Mae hi hefyd wedi defnyddio ei statws fel gwleidydd ac wrth drafod darpariaeth economaidd, er mwyn creu cysylltiadau gyda llywodraethau gwledydd di-wladwriaeth eraill, megis Catalwnia.https://mobile.twitter.com/kristinahafoss/status/1091436497729921024?lang=eu

Fel aelod o'r blaid pro-annibyniaeth, mae hi'n ladmerydd cyson dros gallu Ynysoedd Ffaro i fod yn wladwriaeth annibynnol gan nodi ei chryfder economaidd.https://local.fo/the-faroese-economy-is-more-self-sufficient-and-independent-than-ever/

Cyfryngau Cymdeithasol
Mae hi o bosib yn un o'r gwleidyddion prin o'r Ynysoedd sy'n adnabyddus i o leiaf, rhyw ganran o'r byd y tu allan. Mae ei chyfrif Twitter â dros 6,000 o ddilynwyr.https://twitter.com/KristinaHafoss Oherwydd ei sylwadau cenedlaetholgar sy'n dathlu'r iaith Ffaröeg a dadlau dros annibyniaeth, mae ei chyfrif yn cael ei rannu gan fudiadau ac unigolion cenedlaetholgar Gymraeg megis YesCymru.https://twitter.com/KristinaHafoss/status/1442041620757688322

Mae hi hefyd yn defnyddio ei chyfrif Twitter i drydar am faterion y Cyngor Nordig.https://twitter.com/KristinaHafoss/status/1439526180974170113

Dolenni

 Twitter @KristinaHafoss
 Facebook

Cyfeiriadau

Categori:Genedigaethau 1975
Categori:Gwleidyddiaeth Ynysoedd Ffaro
Categori:Pobl o Ynysoedd Ffaro